sv nb nb da sv da da da da da da da da da es da da da da da da de en nb fr da da de sv de nb da da fr sv da nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
16. august 2009 hovedret gulerodsoyaspidskålsvin
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Min store datter er nu blevet så stor, at der står maddag på programmet. Hun syntes det er enormt spændende, og særligt nyder hun, at det er hende alene, der bestemmer hvad vi skal have at spise en dag om ugen. Jeg har købt en række børnekogebøger på tilbud i Kvickly, så hun ikke bare skal hive opskrifter ud af mig, men selv kan læse og se billeder af hvordan det laves. Det betyder så også at vi får noget lidt andet at spise, end jeg måske lige ville have fundet på, fx var de franske pandekager med skinke og ost et stort hit hos lillesøsteren, og i fredags stod menuen på forårsruller.
Engang for mange år siden prøvede jeg at lave forårsruller selv, og der var det noget med pandekager bagt på den ene side, den ubagte side udad og så dybstege med fyld. Det var SÅ svært at lave og blev ikke videre vellykket, og så er det aldrig rigtig blevet til mere. Jeg har set en del opskrifter på forårsruller hvor det så noget nemmere ud, og med den købte forårsrulledej var det måske ikke nem mad, men tilgængelig, og yderst vellykket. Vi serverede dem bare med lidt kogt ris, chilisauce og soya, og det blev altså lidt for fedt. Næste gang må der grøntsager til og måske noget karrysauce til risene. Og så vil jeg prøve bare at pensle dem med olie og bage dem i ovnen, sådan som Hanne beskriver.
En pakke frossen forårsrulledej, 19×19 cm.
250 g hakket svinekød
ca. 1 spsk frisk ingefær
neutral olie til fritering
Snit spidskålen fint og riv gulerødderne groft. Varm en pande op med lidt olie og start med at svitse kødet.Kom hvidløg og ingefær på efter et par minutter og dernæst kål og gulerod. Svits til grøntsagerne er faldet sammen og kødet er helt gennemstegt. Tilsæt soya og smag til med salt og peber. Lad fyldet afkøle.
Tø forårsrulledejen op, og læg dejen under en fugtig klud. Tag 2 stykker dej af gangen (så bliver de mere sprøde og går ikke så nemt i stykker), læg dem på et bræt og kom en stor spsk fyld på. Pensl med det sammenpiskede æg hele vejen rundt om og rul sammen til forårsruller. Læg rullerne på et fad.
Varm olie op i en dyb pande til det syder om en tændstik (eller en brødtern), og steg 3 ruller af gangen. De skal have til de er lysebrune, hvilket i mit tilfælde var ca. 4-5 minutter. Læg dem på et fad foret med køkkenrulle, og server når de allesammen er færdige.
16. august 2009 kl. 18:20
Der er vist gået helt forårsrullemode i blog-verden;) Det er en skøn spise – og en nem måde at få en masse grøntsager på.
Det må være dejligt med en stor pige i huset, som er glad for madlavning.
17. august 2009 kl. 9:28
Jeg har jo haft begge piger med i køkkenet, siden de kunne sidde på køkkenbordet og skrælle gulerødder, så de er begge meget madinteresserede (til trods for lillesøsterens kræsenhed).
Og ja, det var virkelig en skøn spise 🙂
Brød med grød | Signes Mad siger:
29. januar 2011 kl. 21:45
[…] igen og igen. En lidt kedelig aubergine røg i kødsovsen i dag, resten af shawarmaen kom i nogle forårsruller, jeg brugte en rest muesli (frataget rosiner) til knækbrødsbagningen i sidste weekend osv. osv. […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.